Príloha č. 1 súťažných podkladov

|  |
| --- |
| **opis predmetu zákazky** |

**Opis predmetu zákazky**

Špecifikácia predmetu zákazky pre všetky časti predmetu zákazky:

# Vykonávanie odborných prehliadok, odborných skúšok a opakovaných úradných skúšok vyhradených technických zariadení plynových (ďalej len“ VTZ plynové“) v zmysle vyhlášky Ministerstva práce, sociálnych vecí a rodiny Slovenskej republiky č. 508/2009 Z. z., ktorou sa ustanovujú podrobnosti na zaistenie bezpečnosti a ochrany zdravia pri práci s technickými zariadeniami tlakovými, zdvíhacími, elektrickými a plynovými a ktorou sa ustanovujú technické zariadenia, ktoré sa považujú za vyhradené technické zariadenia ( ďalej len „ vyhláška č. 508/2009 Z.z.“)

Vykonávanie odborných prehliadok, odborných skúšok a opakovaných úradných skúšok VTZ plynových pracujúcich s nebezpečnými plynmi ako sú:

* zariadenia určené na výrobu plynov a úpravu jeho zloženia
* zariadenia určené na skladovanie plynov s pretlakom plynu do 0,5 bar
* plnenie nádob na dopravu plynov (fľaše, sudy a pod.)
* zásobovanie plynom (tlakové stanice)
* zvyšovanie tlaku plynu (kompresorové stanice)
* znižovanie tlaku plynu (regulačné stanice, regulátory)
* rozvody plynu
* spotrebu plynu spaľovaním (horáky, kotly, kogeneračné jednotky a pod.)
* zariadenia určené na chladenie a mrazenie

**Rozdelenie technických zariadení plynových:**

podľa prílohy č. 1 k vyhláške c. 508/2009 Z. z. technické zariadenia plynové sa rozdeľujú podľa miery ohrozenia (skupiny A, B a C) časť IV. nasledovné.

Technické zariadenia plynové **skupiny A** podľa druhu sú zariadenia pracujúce s nebezpečnými plynmi určené na:

a) výrobu plynu s jednotkovým výkonom vyšším ako 10 Nm3/h vrátane zariadenia upravujúceho zloženie plynu na technické hodnoty vyžadované osobitným predpisom alebo odberateľom,

b) skladovanie plynu s pretlakom plynu do 0,05 MPa vrátane s vnútorným objemom nad 100 m,3 napríklad v plynojeme a zásobníku,

c) plnenie kovových tlakových nádob na dopravu plynov s výkonom nad 10 Nm3/h,

d) zásobovanie plynom z kovových tlakových nádob stabilných alebo z kovových tlakových nádob na dopravu plynov (tlaková stanica) s výkonom nad 10 Nm3/h,

e) zvyšovanie tlaku plynu s výstupným pretlakom plynu nad 0,4 MPa,

f) znižovanie tlaku plynu so vstupným pretlakom plynu nad 0,4 MPa,

g) rozvod plynu s tlakom plynu nad 0,4 MPa a acetylénovod,

h) spotrebu plynu spaľovaním s výkonom jednotlivého zariadenia alebo so súčtom výkonov jednotlivých zariadení tvoriacich funkčný celok nad 0,5 MW vrátane zariadenia na výrobu ochranných atmosfér pri tepelnom spracúvaní,

i) chladenie a mrazenie s množstvom plynu na chladenie nad 25 kg.

Technické zariadenia plynové **skupiny B** podľa druhu sú zariadenia pracujúce s nebezpečnými plynmi, ktoré sú určené na:

a) výrobu plynu s jednotkovým výkonom do 10 Nm3/h vrátane,

b) skladovanie plynu s pretlakom plynu do 0,05 MPa vrátane s vnútorným objemom do 100 m,3 napríklad v plynojeme a zásobníku,

c) plnenie kovových tlakových nádob na dopravu plynu s výkonom do 10 Nm3/h vrátane,

d) zásobovanie plynom z kovových tlakových nádob stabilných alebo z kovových tlakových nádob na dopravu plynu (tlaková stanica) s výkonom do 10 Nm3/h vrátane, ak umožňujú pripojiť viac ako dve fľaše na dopravu plynov.

e) zvyšovanie tlaku plynu s výstupným pretlakom plynu do 0,4 MPa vrátane,

f) znižovanie tlaku plynu so vstupným pretlakom plynu do 0,4 MPa vrátane s výkonom nad 25 Nm3/h okrem zariadení zahrnutých v skupine B písm. g),

g) rozvod plynu vrátane regulačného zariadenia na prípojke plynu s výkonom odberného plynového zariadenia do 25 Nm3/h vrátane so vstupným pretlakom plynu do 0,4 MPa vrátane, okrem acetylénovodu,

h) spotrebu plynu spaľovaním s výkonom jednotlivého zariadenia alebo so súčtom výkonov jednotlivých zariadení tvoriacich funkčný celok od 5 kW do 0,5 MW vrátane zariadenia na výrobu ochranných atmosfér pri tepelnom spracúvaní a spotrebiča, pri ktorom sa vyžaduje napojenie na odťah spalín,

i) chladenie a mrazenie s množstvom plynu na chladenie od 3 kg do 25 kg vrátane.

**Termíny vykonávania odborných prehliadok (ďalej len „OP“) a odborných skúšok ( ďalej len „ OS“) a opakovaných úradných skúšok VTZ plynových počas prevádzky (príloha č.10 k vyhláške č. 508/2009 Z.z.)**

|  |  |
| --- | --- |
| **Technické zariadenie plynové** | **Prevádzka** |
| **Skupina/druh** | **Opakovaná úradná skúška** | **Skúška po oprave**[**1)**](http://www.zakonypreludi.sk/zz/2009-508#f6822774) | **Odborná prehliadka**[**2)**](http://www.zakonypreludi.sk/zz/2009-508#f6822775) | **Odborná skúška**[**2)**](http://www.zakonypreludi.sk/zz/2009-508#f6822775) |
| **A** | **a** | **OPO/10r** | **RT/OPO**[**3)**](http://www.zakonypreludi.sk/zz/2009-508#f6822776) | **RT/6m** | **RT/3r** |
| **b** | **OPO/10r** | **RT/OPO**[**3)**](http://www.zakonypreludi.sk/zz/2009-508#f6822776) | **RT/1r** | **RT/5r** |
| **c** | **OPO/10r** | **RT/OPO**[**3)**](http://www.zakonypreludi.sk/zz/2009-508#f6822776) | **RT/3m** | **RT/1r** |
| **d** | **OPO/10r** | **RT/OPO**[**3)**](http://www.zakonypreludi.sk/zz/2009-508#f6822776) | **RT/1r** | **RT/5r** |
| **e** | **OPO/10r** | **RT/OPO**[**3)**](http://www.zakonypreludi.sk/zz/2009-508#f6822776) | **RT/1r** | **RT/3r** |
| **f** | **OPO/10r** | **RT/OPO**[**3)**](http://www.zakonypreludi.sk/zz/2009-508#f6822776) | **RT/1r** | **RT/2r** |
| **g** | **OPO/10r** | **RT/OPO**[**3)**](http://www.zakonypreludi.sk/zz/2009-508#f6822776) | **RT/1r** | **RT/5r** |
| **h** | **OPO/6r** | **RT/OPO**[**3)**](http://www.zakonypreludi.sk/zz/2009-508#f6822776) | **RT/6m** | **RT/3r5)** |
| **i** | **OPO/10r** | **RT/OPO**[**3)**](http://www.zakonypreludi.sk/zz/2009-508#f6822776) | **RT/1r** | **RT/5r** |
| **B** | **a** | **OPO/10r**[**4)**](http://www.zakonypreludi.sk/zz/2009-508#f6822777) | **RT** | **RT/6m** | **RT/3r** |
| **b** | **OPO/10r**[**4)**](http://www.zakonypreludi.sk/zz/2009-508#f6822777) | **RT** | **RT/1r** | **RT/5r** |
| **c** | **OPO/10r**[**4)**](http://www.zakonypreludi.sk/zz/2009-508#f6822777) | **RT** | **RT/3m** | **RT/1r** |
| **d** | **X** | **RT** | **RT/1r** | **RT/5r** |
| **e** | **X** | **RT** | **RT/1r** | **RT/3r** |
| **f** | **X** | **RT** | **RT/1r** | **RT/3r** |
| **g** | **X** | **RT** | **RT/3r** | **RT/6r** |
| **h** | **X** | **RT** | **RT/1r** | **RT/3r** |
| **i** | **X** | **RT** | **O/TPV** | **TPV** |

Vysvetlivky:

1) Opravou je zásah do časti, ktorá je v priamom styku s plynom.

2) Lehoty sa počítajú do konca kalendárneho mesiaca.

3) Len po oprave tlakového celku zváraním.

4) Len pri acetyléne.

5) Pri nepretržitej prevádzke technologického zariadenia, ktorého súčasťou je plynové zariadenie, v lehote najbližšej plánovanej odstávky, najneskôr raz za štyri roky, ak odbornú skúšku plynového zariadenia nemožno vykonať bez prerušenia nepretržitej prevádzky tohto zariadenia, ak sa opakovaná odborná prehliadka vykonáva najmenej raz za tri mesiace a podľa posúdenia rizika je prevádzka plynového zariadenia bezpečná.

OPO – oprávnená právnická osoba

RT – revízny technik

O – prevádzkovateľom určená osoba

r – roky

m – mesiace

TPV – podľa technických podmienok výrobcu

X – nevyžaduje sa

**Opis hlavných činnosti pri vykonávaní odborných prehliadok (ďalej len „OP“), odborných skúšok ( ďalej len „ OS“) a opakovaných úradných skúšok ( ďalej len „ OÚS) vybraných VTZ plynových:**

Termín servisu, čistenia , nastavenia a kontrol spaľovania ,závisí od prevádzkových podmienok zariadenia –druh prevádzky a vykonáva sa minimálne 1 x za rok pri OP a 1 x 3 roky pri OS , v prevádzkach s prašným prostredím doporučené v termíne 1 x 6 mesiacov  pri OP a 1 x 3 roky pri OS.

Odborná prehliadka ( OP) plynového zariadenia

* kontrola stavu zariadenia (uzávery, manometre, príslušenstvo horákov, manostaty, termostaty, priezory horákov a kotlov...)
* vizuálna kontrola plameňa, kontrola tesnosti spojov plynových rád a plynových armatúr. Správa o vykonaní merania a vyskúšania /regulačných a zabezpečovacích prvkov VTZ ( vyhláška č.508/2009 Z.z. § 16).
* kontrola stavu snímačov CH 4, CO, bezpečnostného vypínacieho zariadení (STOP tlačítka),
* kontrola dokumentácie a platných revízií – elektrozariadení kotolne, komín – dymovod ( vyhláška č..401/2007 Z.z. ) , rozvod plynu - plynovod, regulačná stanica plynu, tlakové zariadenia, miestny prevádzkový poriadok, prevádzkový denník – záznamy obsluhy o vykonaných kontrolách,
* spôsobilosť obsluhy – kuričský preukaz (preukaz na obsluhu VTZ) , kontrola pracovných pomôcok a technické

 vybavenie kotolne, kontrola vetrania kotolne. Označenie kotolne, RSP, plynového potrubia, uzáverov,

 manometrov, teplomerov,

* vyhotovenie zápisu o vykonaní odbornej prehliadky.

 Odborná skúška ( OS) plynového zariadenia

Po vykonaní prípravy zariadenia v termínoch predpísaných vyhláškou č. .508/2009 Z.z., príloha 5-10 , sa vykoná revízia východisková (§ 6), resp. prevádzková (§ 7). Rozsah odborných skúšok je stanovený podľa príslušných STN EN noriem pre dané VTZ plynové.

Podmienka zhodnotenia výkonu OS je:

* predloženie sprievodnej dokumentácie resp. Revíznej knihy VTZ plynového z podkladmi potrebnými k výkonu OS (projekt schválený Technickou inšpekciou Slovenskej republiky, revízie plyn, elektro, dymovody, M a R , preukaz obsluhy VTZ ) a ďalšie, podľa termínov ich výkonu a prevádzkových podmienok VTZ
* kontrola technickej dokumentácie plynového zriadenia v mieste výkonu OS, OP, kontrola vykonania OP a OS podľa predpísaných termínov,
* kontrola zariadenia – vybavenie meracími, kontrolnými a bezpečnostnými zariadeniami, vytýčenie a označenie bezpečnostného pásma podľa požiadaviek skúšok na zariadení,
* meranie stavu ovzdušia – výskyt CO resp. únik plynu,
* kontrola záznamov o kontrolách plynového zariadenia, kontrola a premeranie spaľovacích pomerov, funkčná skúška prevádzkových termostatov, funkčná skúška, funkčná skúška snímača plameňa, funkčná skúška iných zabezpečovacích prvkov,
* kontrola tesnosti plynových armatúr ( od hlavného uzáveru plynu po horák ), preskúšanie funkčnosti a ovládateľnosti uzáverov, kontrola vetracích otvorov, kontrola obsluhy,
* vyhotovenie zápisu o vykonaní odbornej skúšky

Opakovaná úradná skúška ( OÚS ) plynového zariadenia

sa vykonáva (za účasti inšpektora oprávnenej právnickej osoby) v ustanovených lehotách počas prevádzky vyhradeného technického zariadenia plynového skupiny A, aby sa overilo, či spĺňa podmienky na bezpečnú a spoľahlivú prevádzku v zmysle § 9 ods.1 písm. a) a § 13 ods.3 zákona č.124/2006 Z.z. o bezpečnosti a ochrane zdravia pri práci a o zmene a doplnení niektorých zákonov, § 5 ods.1 a 2 Nariadenia Vlády SR č.392/2006 Z.z.o minimálnych bezpečnostných a zdravotných požiadavkách pri používaní pracovných prostriedkov a § 9 a § 11 vyhlášky č. 508/2009 Z.z.

Odborné prehliadky, odborné skúšky a opakované úradné skúšky vybraných VTZ plynových sa budú vykonávať za účasti prevádzkovateľa zariadení, resp. ním poverenej obsluhy kotolní a ostatných plynových zariadení, správcu objektu, resp. pracovníka centra podpory. O realizácii vykonania odborných prehliadok, odborných skúšok a opakovaných odborných skúšok VTZ plynových, o termíne a čase bude informovaný príslušný technik BOZP a PO v rámci svojej pôsobnosti.

Ročné harmonogramy OP a OS, umiestnenie VTZ plynových, typové označenie a počet v objektoch a v zariadeniach MV SR budú úspešnému uchádzačovi poskytnuté.